इंडोनेशिया में नौका दुर्घटना, कई शव बरामद  
नौका में लगभग 250 लोग सवार थे, जिनमें ज्यादातर अफगान नागरिक थे। इस घटना के बाद कम से कम 47 लोगों को सुरक्षित निकाल लिया गया था।
इंडोनेशिया से ऑस्ट्रेलिया की ओर से जा रही एक नौका पलट जाने की घटना के बाद कई क्षतविक्षत शव बरामद किए गए हैं।  यह हादसा बीते शनिवार को पूर्वी जावा के निकट हुआ था। नौका में लगभग 250 लोग सवार थे, जिनमें ज्यादातर अफगान नागरिक थे। इस घटना के बाद कम से कम 47 लोगों को सुरक्षित निकाल लिया गया था।  जावा प्रांत के बचाव एवं राहत एजेंसी के प्रमुख सुत्रिसनो ने बताया, बचाव अधिकारियों ने 30 शव बरामद किए हैं। अभी कई और शव बरामद किए जा सकते हैं।